חלק מהמלומדות הפמיניסטיות המרתקות ביותר – בהן גיאטרי צ'קרוורטי ספיבק, המדברת על הקושי של קבוצות מוכפפות להשמיע קול, וצ'נדרה מוהנטי החושפת את ההנחות הסמויות בטקסטים מחקריים של כותבות מערביות ביחס לנשים בעולם השלישי – מגיעות מהודו.
עיונים בכתבים אלו ואחרים של חוקרות מהודו, הכותבות על מגדר מרחיבים מאוד את ההבנה בנוגע למורכבות הפמיניזם ככזה המתייחס לנשים תחת קטגוריה אחת של "כולנו".
אולם, לצד ההתלהבות מקריאת מחקרים אלו, אין הדבר דומה למפגש פנים מול פנים ושיחה בגוף ראשון עם מי שפועלת לקידומן של נשים בהודו.
הפעם בפועלות ברשת אנו מפרגנות לסדרת הרצאות אודות סיפור חייהן ועבודתן של יוצרות שבחרו להיות נאמנות לעצמן גם במחיר אישי וחברתי כבד.
כל הרצאה מעוררת מחשבות לגבי האופן שבו אמניות בחרו להתמודד עם מוסכמות חברתיות וחיפשו דרכים יצירתיות כדי לומר אמירה אמנותית ייחודית.
החשיבה היצירתית באה לידי ביטוי באומנות אישית שכל יוצרת פיתחה כדי להביע את עולמה הפנימי. האומנות שנוצרה ומוצגת במוזיאונים הפכה למושא הזדהות של המבקרים והביטוי האישי של היוצרת הפך למקור הזדהות אוניברסלית.
בכל הרצאה נחגוג את חגיגת הניצחון האישי של היוצרות הללו ששינו את המציאות והסביבה בה הן חיו.